	

CONTRACT Nr.
privind achiziția de Sistem informațional integrat „e-CSP”

I PARTEA GENERALĂ
(OBLIGATORIU)



Obiectul achiziției: Sistem informațional integrat „e-CSP”
Cod CPV: 48000000-8

“___”_________20__	                                                        __________________________
                                                                                                                           (localitatea)


	Furnizorul/Prestatorul de bunuri /servicii
	Autoritatea contractantă

	
______________________________________,
(denumirea completă a întreprinderii, asociaţiei, organizaţiei)
reprezentată prin ________________________,
(funcţia, numele, prenumele)
care acţionează în baza ___________________,
(statut, regulament, hotărîre etc.)
denumit(a) în continuare Furnizor/Prestator
______________________________________,
(se indică nr. şi data de înregistrare în Registrul de Stat)
pe de o parte,
	
CONSILIUL SUPERIOR AL PROCURORILOR,
reprezentată prin,
Președinte dl Dumitru OBADĂ
[bookmark: _GoBack]care acționează în baza Legii cu privire la Procuratură,
denumit(a) în continuare Cumpărător
nr. 628075 din 02.01.2026,
(se indică nr. şi data de înregistrare în Registrul de Stat)
pe de altă parte,



ambii (denumiţi(te) în continuare Părţi), au încheiat prezentul Contract referitor la următoarele:

a. Achiziţionarea Sistem informațional integrat „e-CSP”, denumite în continuare Bunuri/Servicii, conform procedurii de achiziții publice de tip Licitație Publică nr.   ocds-b3wdp1-MD-1785843837962
din 04.08.2026, în baza deciziei grupului de lucru al Cumpărătorului/Beneficiarului din „___” _____________20__.

b.	Următoarele documente vor fi considerate părţi componente ale Contractului:
a) Specificația tehnică;
b) Specificația de preț;
c) alte documente componente, conform necesității, după cum urmează:
– Caietul de sarcini, inclusiv toate anexele acestuia;
– Propunerea tehnică a Prestatorului, astfel cum a fost depusă și acceptată în cadrul procedurii de achiziție, inclusiv angajamentele, soluțiile tehnice, funcționalitățile, nivelurile de performanță și alte condiții asumate prin aceasta;
– Graficul/calendarul de implementare și livrabilele aferente, în forma acceptată de Beneficiar;
– Garanția de bună execuție a Contractului.
c.	În cazul unor discrepanţe sau inconsecvenţe între documentele componente ale Contractului, documentele vor avea ordinea de prioritate enumerată mai sus.
d.	În calitate de contravaloare a plăţilor care urmează a fi efectuate de Cumpărător/Beneficiar, Furnizorul/Prestatorul se obligă prin prezentul contract să livreze/presteze Cumpărătorului/Beneficiarului Bunurile/Serviciile şi să înlăture defectele lor în conformitate cu prevederile Contractului sub toate aspectele.
e.	Cumpărătorul/Beneficiarul se obligă prin prezentul contract să plătească Furnizorului/Prestatorului, în calitate de contravaloare a livrării/prestării bunurilor/serviciilor, prețul Contractului în termenele şi modalitatea stabilite de Contract.

1.	Obiectul Contractului
1.1.	Furnizorul/Prestatorul îşi asumă obligaţia de a livra/presta Bunurile/Serviciile conform  Specificaţiei, care este parte integrantă a prezentului Contract. 
1.2.	Cumpărătorul/Benificiarul se obligă, la rândul său, să achite şi să recepţioneze Bunurile/Serviciile livrate/prestate  de Furnizorul/Prestator. 
1.3.	Calitatea Bunurilor se atestă prin certificatele de calitate indicate în Specificaţie. 
1.4	Serviciile prestate în baza contractului vor respecta standardele indicate în Specificaţie 
1.5	Termenele de garanţie [valabilitate, după caz] a Bunurilor/Serviciilor sunt indicate în Anexa nr.22, Specificații tehnice.

2.	Termeni şi condiţii de livrare/prestare
2.1.	Livrarea/Prestarea Bunurilor/Serviciilor se efectuează de către Furnizor/Prestator:
- se va realiza etapizat conform livrabililor (anul 2026-2027): 
· Etapa I (Elaborarea planului și analiza inițială) – 15% din valoarea totală a contractului, la semnarea actului predare/primire a Etapei I, fapt ce reprezintă finalizarea primei etape;
· Etapa II (Implementare/Desfășurare servicii) – 60% din valoarea totală a contractului, după prestarea serviciilor pentru această fază, la semnarea actului de predare/primire a Etapei II;
· Etapa III (Raportarea finală și evaluarea) – 25% din valoarea totală, la recepția finală a serviciilor, la semnarea actului de predare/primire a Etapei III și a produsului final.”
2.2. Documentația și livrabilele aferente prestării Serviciilor includ, după caz, fără a se limita la:
a) livrabilele aferente fiecărei etape, conform Caietului de sarcini, calendarului de implementare și propunerii tehnice acceptate;
b) documentația tehnică și funcțională completă și actualizată, corespunzătoare versiunii efectiv implementate a Sistemului, inclusiv, după caz, documentația de arhitectură, specificațiile API și ale integrărilor, schemele și modelele de date, manualele de instalare, configurare, administrare, exploatare, mentenanță, backup și restaurare, precum și manualele de utilizare;
c) codul-sursă integral și actualizat al Sistemului, în versiunea corespunzătoare celei recepționate de Beneficiar, împreună cu toate artefactele software necesare compilării, construirii, instalării, configurării, testării, implementării, exploatării și mentenanței acestuia, inclusiv repository-ul complet și actualizat, istoricul versiunilor, fișierele de configurare, scripturile de instalare și migrare, dependențele, procedurile și/sau pipeline-urile DevOps/CI/CD, în condițiile prevăzute de documentația de atribuire;
d) lista componentelor, bibliotecilor, dependențelor și produselor software terțe utilizate în cadrul Sistemului, inclusiv informațiile relevante privind versiunile, licențele și condițiile de utilizare ale acestora, precum și Software Bill of Materials (SBOM), în condițiile prevăzute de Caietul de sarcini;
e) rapoartele și rezultatele testărilor efectuate, inclusiv testarea funcțională, de integrare/interoperabilitate, performanță, securitate, acceptanță și alte testări prevăzute de Caietul de sarcini, împreună cu evidența neconformităților identificate și a măsurilor întreprinse pentru remedierea acestora;
f) documentația aferentă securității informaționale și măsurilor de protecție implementate, inclusiv configurațiile și procedurile relevante privind administrarea accesului, jurnalizarea, backup-ul, restaurarea, continuitatea activității și recuperarea în caz de incident, în limitele și condițiile stabilite de Caietul de sarcini;
g) documentația și instrumentele necesare migrării și/sau conversiei datelor, în cazurile prevăzute de Caietul de sarcini, inclusiv, după caz, regulile de transformare, scripturile utilizate, rezultatele verificării și validării datelor migrate;
h) materialele de instruire pentru utilizatori, administratori și personalul tehnic al Beneficiarului, inclusiv materialele și documentele elaborate sau utilizate în cadrul sesiunilor de instruire, conform cerințelor Caietului de sarcini;
i) informațiile, datele de acces și elementele tehnice necesare administrării și exploatării independente a Sistemului de către Beneficiar, care vor fi transmise prin mijloace securizate și în condițiile stabilite de Beneficiar, fără includerea în documentația predată în clar a parolelor sau a altor informații confidențiale de autentificare;
j) actele de predare-primire/recepție aferente fiecărei etape, precum și actele aferente recepției finale, întocmite și semnate în condițiile Contractului;
k) factura fiscală electronică (e-Factura), aferentă etapei supuse achitării;
l) orice alte documente, informații, artefacte și livrabile prevăzute de Caietul de sarcini, Specificația tehnică, propunerea tehnică acceptată și celelalte documente contractuale, necesare verificării conformității, recepționării, administrării, exploatării, mentenanței și dezvoltării ulterioare a Sistemului.

Toate documentele și livrabilele prevăzute la prezentul punct vor fi predate în versiunea finală, completă și actualizată, corespunzătoare soluției efectiv implementate și recepționate, într-un format care să permită Beneficiarului utilizarea, administrarea, exploatarea, mentenanța și, după caz, dezvoltarea ulterioară a Sistemului în condițiile stabilite de Contract și documentația de atribuire.

2.3. Documentele și livrabilele prevăzute la pct. 2.2 se prezintă Cumpărătorului/Beneficiarului în formatul, modalitatea și termenele stabilite în Caietul de sarcini și în calendarul de implementare, cel târziu la momentul predării etapei la care acestea se referă. Pentru livrabilele în format electronic, inclusiv codul-sursă, repository-ul, documentația tehnică și rapoartele de testare, predarea se realizează prin mijloacele sau mediile agreate de Părți, cu respectarea cerințelor privind securitatea informației.
Documentele și livrabilele se consideră predate numai dacă sunt prezentate integral, coordonată primirea de ambele părți, în forma finală și actualizată, corespunzătoare versiunii efectiv implementate a Sistemului și în condițiile prevăzute de Contract, Caietul de sarcini, Specificația tehnică și propunerea tehnică acceptată.
Simpla transmitere sau punere la dispoziție a documentelor și livrabilelor nu constituie acceptarea sau recepționarea acestora de către Cumpărător/Beneficiar.
Cumpărătorul/Beneficiarul este în drept să verifice caracterul complet, conformitatea, funcționalitatea și corespunderea documentelor și livrabilelor cu cerințele documentației de atribuire și ale Contractului și, în cazul identificării unor neconformități, lipsuri, erori sau deficiențe, să solicite Prestatorului remedierea, completarea, corectarea sau actualizarea acestora. 
Prestatorul este obligat să remedieze neconformitățile constatate și să prezinte documentele și/sau livrabilele corectate în termenul stabilit de Cumpărător/Beneficiar, în limitele termenelor și condițiilor prevăzute de Contract, fără costuri suplimentare pentru Cumpărător/Beneficiar. Etapa se consideră finalizată numai după prezentarea integrală și conformă a tuturor documentelor și livrabilelor aferente etapei respective, remedierea neconformităților constatate, după caz, și semnarea de către Părți a actului de predare-primire/recepție corespunzător. Semnarea unui act de predare-primire/recepție aferent unei etape nu exonerează Prestatorul de răspunderea pentru viciile ascunse, neconformitățile care nu puteau fi identificate în mod rezonabil la momentul recepționării sau obligațiile care, potrivit Contractului, urmează să fie executate ulterior, inclusiv cele aferente perioadei de garanție și suport post-implementare.

2.4.	Documentele și livrabilele prevăzute la pct. 2.2 se prezintă Cumpărătorului/Beneficiarului în formatul, modalitatea și termenele stabilite în Caietul de sarcini și în calendarul de implementare, cel târziu la momentul predării etapei la care acestea se referă. Pentru livrabilele în format electronic, inclusiv codul-sursă, repository-ul, documentația tehnică și rapoartele de testare, predarea se realizează prin mijloacele sau mediile agreate de Părți. Etapa se consideră finalizată după prezentarea completă a documentelor și livrabilelor aferente și semnarea actului de predare-primire/recepție corespunzător.

3.	Preţul şi condiţii de plată
3.1.	Preţul Bunurilor/Serviciilor livrate/prestate conform prezentului Contract este stabilit în lei moldoveneşti, fiind indicat Specificaţia prezentului Contract.
3.2.	Suma totală a prezentului Contract, inclusiv TVA, se stabileşte în lei moldoveneşti şi constituie: __________________________________lei MD.
                     (suma cu cifre şi litere)
3.3.	Achitarea plăţilor pentru Bunurile/Serviciile livrate/prestate va efectua în lei moldoveneşti. 
3.4.	Metoda şi condițiile de plată de către Cumpărător/Beneficiar vor fi: 
Achitările vor fi efectuate prin transfer bancar, în baza facturii fiscale emise pentru fiecare etapă de livrare, după recepționarea și acceptarea livrabilelor corespunzătoare de către Beneficiar, confirmate prin semnarea Actului de recepție-predare, în termen de 15 zile calendaristice de la data semnării acestuia.
3.5.	Plăţile se vor efectua prin transfer bancar pe contul de decontare al Furnizorului/Prestatorului indicat în prezentul Contract.

4.	Condiţii de predare-primire
4.1.	Bunurile/Serviciile se consideră predate de către Furnizor/Prestator şi recepţionate de către Cumpărător/Beneficiar dacă:
a)	cantitatea Bunurilor/Serviciilor corespunde informaţiei indicate în Lista bunurilor/serviciilor şi graficul livrării/prestării şi documentele de însoţire conform punctului 2.2 al prezentului Contract;
b)	calitatea Bunurilor/Serviciilor corespunde informaţiei indicate în Specificaţie.
4.2.	Furnizorul/Prestatorul este obligat să prezinte Cumpărătorului/Beneficiarului un exemplar original al  facturii fiscale odată cu livrarea/prestarea Bunurilor/Serviciilor, pentru efectuarea plăţii. Pentru nerespectarea de către Furnizor/Prestator a prezentei clauze, Cumpărătorul/Beneficiarul îşi rezervă dreptul de a majora termenul de achitare prevăzut în punctul 3.4 corespunzător numărului de zile de întîrziere şi de a fi exonerat de achitarea penalităţii stabilite în punctul 10.3.

5.	Standarde
5.1.	Bunurile/Serviciile furnizate/prestate în baza contractului vor respecta standardele prezentate de către furnizor în propunerea sa tehnică.
5.2.	Cînd nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Bunurilor/Serviciilor.

6.	Obligaţiile părţilor
6.1.	În baza prezentului Contract, Furnizorul/Prestatorul se obligă:
a)	să livreze/presteze Bunurile/Serviciile în condiţiile prevăzute de prezentul Contract;
b)	să anunţe Cumpărătorul/Beneficiarul după semnarea prezentului Contract, în decurs de 3 zile calendaristice, prin telefon/fax sau mijloace electronice, despre disponibilitatea livrării/prestării Bunurilor/Serviciilor;
c)	să asigure condiţiile corespunzătoare pentru recepţionarea Bunurilor/Serviciilor de către Cumpărător/Beneficiar [destinatar, după caz], în termenele stabilite, în corespundere cu cerinţele prezentului Contract;
d)	să asigure integritatea şi calitatea Bunurilor/Serviciilor pe toată perioada de până la recepţionarea lor de către Cumpărător/Beneficiar.
6.2.	În baza prezentului Contract, Cumpărătorul/Beneficiarul se obligă:
a)	să întreprindă toate măsurile necesare pentru asigurarea recepţionării în termenul stabilit a Bunurilor/Serviciilor livrate/prestate în corespundere cu cerinţele prezentului Contract;
b)	să asigure achitarea Bunurilor/Serviciilor livrate/prestate, respectînd modalităţile şi termenele indicate în prezentul Contract.

7.	Circumstanțe care justifică neexecutarea contractului
7.1.	Părţile sunt exonerate de răspundere pentru neîndeplinirea parţială sau integrală a obligaţiilor conform prezentului Contract, dacă aceasta este cauzată de producerea unor cazuri de circumstanțe care justifică neexecutarea contractului (războaie, calamităţi naturale: incendii, inundaţii, cutremure de pămînt, precum şi alte circumstanţe care nu depind de voinţa Părţilor).
7.2.	Partea care invocă clauza circumstanțelor care justifică neexecutarea contractului este obligată să informeze imediat (dar nu mai tîrziu de 10 zile) cealaltă Parte despre survenirea circumstanţelor care justifică neexecutarea contractului.
7.3.	Survenirea circumstanţelor care justifică neexecutarea contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.
7.4      În cazul în care în  circumstanțele care justifică neexecutarea contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a contractului. Când se execută  pct.7.1 și pct. 7.3, părțile modifică contractul prin acord - adițional, privind neîndeplinerea parțială sau integrală a obligațiunilor, inclusiv modificarea termenilor în cazul suspendării și executării ulterioare a contractului.

8.	Rezoluțiunea
8.1.	Rezoluțiunea Contractului se poate realiza cu acordul comun al Părţilor.
8.2.	Contractul poate fi rezolvit în mod unilateral de către:
a)	Cumpărător/Beneficiar în caz de refuz al Furnizorului/Prestatorului de a livra/presta Bunurile/Serviciile prevăzute în prezentul Contract;         
b)	Cumpărător/Beneficiar în caz de nerespectare de către Furnizor/Prestator a termenelor de livrare/prestare stabilite;
c)	Furnizor/Prestator în caz de nerespectare de către Cumpărător/Beneficiar a termenelor de plată a Bunurilor/Serviciilor;
d)	Furnizor/Prestator sau Cumpărător/Beneficiar în caz de nesatisfacere de către una dintre Părţi a pretenţiilor înaintate conform prezentului Contract.
8.3      Cumpărător/Beneficiar are dreptul de a rezolvi unilateral contractul în perioada de valabilitate a acestuia în una dintre următoarele situaţii:
a) contractantul se afla, la momentul atribuirii lui, în una dintre situaţiile care ar fi determinat excluderea sa din procedura de atribuire potrivit art. 19 al Legii nr.131/2015 privind achizițiile publice;
b) contractul a făcut obiectul unei modificări substanțiale care necesita o nouă procedură de achiziție publică în conformitate cu art. 76 al Legii nr.131/2015 privind achizițiile publice;
c) contractul nu ar fi trebuit să fie atribuit contractantului respectiv, avînd în vedere o încălcare gravă a obligaţiilor ce rezultă din Legea nr.131/2015 privind achizițiile publice și/sau tratatele internaţionale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.
8.4.	Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.
8.5.	Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

9.	Reclamaţii 
9.1.	Reclamaţiile privind cantitatea Bunurilor/Serviciilor livrate/prestate sunt înaintate Furnizorului/Prestatorului la momentul recepţionării lor, fiind confirmate printr-un act întocmit în comun cu reprezentantul Furnizorului/Prestatorului.
9.2.	Pretenţiile privind calitatea bunurilor/serviciilor livrate/prestate sunt înaintate Furnizorului/Prestatorului în termen de 5 zile de la depistarea deficienţelor de calitate şi trebuie confirmate printr-un certificat eliberat de o organizaţie independentă neutră şi autorizată în acest sens.
9.3.	Furnizorul/Prestatorul este obligat să examineze pretenţiile înaintate în termen de 5 zile de la data primirii acestora şi să comunice Cumpărătorului/Beneficiarului despre decizia luată.
9.4.	În caz de recunoaştere a pretenţiilor, Furnizorul/Prestatorul este obligat, în termen de 5 zile, să livreze/presteze suplimentar Cumpărătorului/Beneficiarului cantitatea nelivrată/neprestată de bunuri/servicii, iar în caz de constatare a calităţii necorespunzătoare – să le substituie sau să le corecteze în conformitate cu cerinţele Contractului. 
9.5.	Furnizorul/Prestatorul poartă răspundere pentru calitatea Bunurilor/Serviciilor în limitele stabilite, inclusiv pentru viciile ascunse.
9.6.	În cazul devierii de la calitatea confirmată prin certificatul de calitate întocmit de organizaţia independentă neutră sau autorizată în acest sens, cheltuielile pentru staţionare sau întîrziere sunt suportate de partea vinovată.

10.	Sancţiuni
10.1.	Forma de garanţie de bună executare a contractului agreată de Cumpărător/Beneficiar este ____________________________________________, în cuantum de 5% din valoarea contractului. 
10.2.	Pentru refuzul de a vinde/presta Bunurile/Serviciile prevăzute în prezentul Contract, se va reține garanţia de bună executare a contractului, în cazul în care ea a fost constituită în conformitate cu prevedrile punctului 10.1., în caz contrar Furnizorul/Prestatorul suportă o penalitate în valoare de  0,1% din suma totală a contractului.
10.3.	Pentru livrarea/prestarea cu întârziere a Bunurilor/Serviciilor, Furnizorul/Prestatorul poartă plata despăgubirei în valoare de 1% din suma Bunurilor/Serviciilor nelivrate/neprestate, pentru fiecare zi de întârziere, dar nu mai mult de 5% din suma totală a prezentului Contract. În cazul în care întârzierea depășește 5 zile, Furnizorul/Prestatorul prezintă Cumpărătorului/Beneficiarului o explicație în formă scrisă. Dacă Cumpărătorul/Beneficiarul acceptă, Furnizorul/Prestatorul prelungește termenul de valabilitate a garanției de bună executare, în caz contrar se consideră ca fiind refuz de a livra/presta Bunurile/Serviciile prevăzute în prezentul Contract și Furnizorului/Prestatorului i se va reține garanţia de bună executare a Contractului, în cazul în care a fost constituită în conformitate cu prevederile pct.10.1.
10.4.	Pentru achitarea cu întârziere, Cumpărătorul/Beneficiarul poartă plata despăgubirei în valoare de 0,1% din suma Bunurilor/Serviciilor neachitate, pentru fiecare zi de întârziere, dar nu mai mult de  5% din suma totală a prezentului contract.
10.5. Prima zi lucrătoare ulterioară datei ce constituie termenul limită de livrare/prestare, precum și, termenul limită de achitare se consideră zi lucrătoare de întârziere. 
10.6. Suma penalităţii calculate Furnizorului/Prestatorului conform prezentului Contract poate fi dedusă (reţinută) de către Cumpărător/Beneficiar din suma plăţii pentru Bunurile/Serviciile livrate/prestate.

11.	Drepturi de proprietate intelectuală
11.1.	Furnizorul/Prestatorul are obligaţia să despăgubească achizitorul împotriva oricăror:
a)	reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi
b)	daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către achizitor.

12.	Dispoziţii finale
12.1.	Litigiile ce ar putea rezulta din prezentul Contract vor fi soluţionate de către Părţi pe cale amiabilă. În caz contrar, ele vor fi transmise spre examinare în instanţa de judecată competentă conform legislaţiei Republicii Moldova.
12.2.	Părţile contractante au dreptul, pe durata îndeplinirii contractului, să convină asupra modificării clauzelor contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului. Modificările şi completările la prezentul Contract sînt valabile numai în cazul în care au fost perfectate în scris şi au fost semnate de ambele Părţi.  
12.3.	Nici una dintre Părţi nu are dreptul să transmită obligaţiile şi drepturile sale stipulate în prezentul Contract unor terţe persoane fără acordul în scris al celeilalte părţi.
12.4.	Prezentul Contract în cazul în care este semnat electronic, de către ambele părți, acesta este remis în mod automat prin mijloacele electronice, dar în cazul când contractul este semnat olografic se  întocmește în două exemplare în limba română, câte un exemplar pentru Furnizor/Prestator, Cumpărător/Beneficiar.
12.5.	Prezentul Contract se consideră încheiat la data semnării şi intră în vigoare la data înregistrării  la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.
12.6.	Prezentul contract este valabil până la 31.12.2027.
12.7.	Prezentul Contract reprezintă acordul de voinţă al  părţilor şi se consideră semnat la data aplicării ultimei semnături de către una din părți.
12.8.	Pentru confirmarea celor menţionate mai sus, Părţile au semnat prezentul Contract în conformitate cu legislaţia Republicii Moldova.








II. CONDIȚIILE SPECIALE ALE CONTRACTULUI
1.1. În completarea pct. 12.6 din Partea I a Contractului, expirarea termenului de valabilitate a Contractului la data de 31.12.2027 nu stinge și nu afectează obligațiile care, potrivit prezentului Contract și documentației de atribuire, au fost asumate pentru o perioadă ce depășește această dată sau care, prin natura lor, sunt destinate să producă efecte ulterior, inclusiv obligațiile privind garanția și suportul post-implementare, remedierea neconformităților și a viciilor constatate în perioada de garanție, precum și obligațiile privind proprietatea intelectuală, confidențialitatea, securitatea informației, răspunderea contractuală și soluționarea litigiilor.
1.2. Perioada de garanție și suport post-implementare este de 9 luni, corespunzătoare perioadei L8–L16 din calendarul de implementare, și se execută integral în condițiile prevăzute de prezentul Contract și de documentația de atribuire, inclusiv în cazul în care aceasta depășește data de 31.12.2027.
1.3. Garanția de bună execuție a Contractului va acoperi executarea integrală a obligațiilor Prestatorului, inclusiv obligațiile aferente perioadei de garanție și suport post-implementare prevăzute la pct. 1.2. Termenul de valabilitate al garanției de bună execuție va acoperi integral perioada respectivă, inclusiv în cazul în care aceasta depășește data de 31.12.2027. În cazul depășirii termenelor de implementare, recepționare sau a perioadei de garanție și suport post-implementare, Prestatorul va asigura, înainte de expirarea garanției de bună execuție, prelungirea corespunzătoare a termenului de valabilitate al acesteia, astfel încât executarea obligațiilor garantate să fie acoperită fără întrerupere.

RECHIZITELE JURIDICE, POŞTALE ŞI DE PLĂŢI ALE PĂRŢILOR

	Furnizorul/Prestatorul de bunuri/servicii: 
	Cumpărătorul/Beneficiarul: Consiliul Superior al Procurorilor

	Adresa poștală:

	Adresa poştală:
MD-2001, mun. Chişinău, bd. Ștefan cel Mare și Sfânt, 73

	Telefon: 
	Telefon:022828515, 061115598, 
Contabilitatea : 061115510

	IBAN: 
	IBAN: 
MD80TRPBAA319100A15624AB

	Banca:

	Banca:
Ministerul Finanțelor, Trezoreria de Stat,
TREZMD2X

	Adresa poştală a băncii:

	Adresa poştală a băncii:
MD-2005, mun. Chişinău, str. Constantin Tănase, 9

	Cod TVA: 050566
	Cod: -

	Cod fiscal: 
	Cod fiscal:1016601000164

	
	



	
	
	

	
	

	
	

	
	

	
	

	
	

	
	

	
	


SEMNĂTURILE PĂRŢILOR
	Furnizorul/Prestatorul de bunuri/servicii
	Cumpărătorul/Beneficiarul

Anexa nr. 1
la contractul nr. ___________
Din „____”  _____ 20_______


SPECIFICAŢII TEHNICE - conform datelor din anexa nr. 22

 


	
	




















SEMNĂTURILE PĂRŢILOR
	Furnizorul/Prestatorul de bunuri/servicii
	Cumpărătorul/Beneficiarul

	


	

  




















Anexa nr. 2
la contractul nr.__________
din “____” ________ 20___

SPECIFICAŢII DE PREŢ - conform datelor din anexa nr. 23


	

















	












SEMNĂTURILE PĂRŢILOR
	Furnizorul/Prestatorul de bunuri/servicii
	Cumpărătorul/Beneficiarul

